Държавен вестник, бр. 57, 2015 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  57
или спестовни безсрочни банкови сметки в 
срок до 10 работни дни от постъпване в НОИ 
на данните от издадените болнични листове 
и представяне на заявленията-декларации по 
образец съгласно приложения № 15 – 18.
Чл. 40. (1) Националният осигурителен 
институт превежда на всяка банка два пъти 
седмично общата сума за всички правоимащи 
лица с банкови сметки в съответната банка, 
включени в списъка по ал. 2. Преводът се из­
вършва по отделна, разкрита за целта сметка 
на банката.
(2) За разпределяне на сумата по ал. 1 и 
заверяване на личните банкови сметки на 
правоимащите лица НОИ изпраща на съот­
ветните банки списък на лицата, съдържащ 
трите имена, единен граждански номер/личен 
номер на чужденец/служебен номер, издаден 
от Националната агенция за приходите, номер 
на банковата сметка (IBAN) и сума. Списъкът 
се изпраща по електронен път.
(3) При закрита или несъществуваща лич­
на сметка, по която се превежда парично 
обезщетение и/или помощ, банката възста­
новява сумата на НОИ в 3-дневен срок от 
получаването є.
Чл. 41. Националният осигурителен ин­
ститут сключва договори с всички банки за 
начина на превеждане на паричните обезще­
тения и помощи.
Чл. 42. (1) Паричните обезщетения и 
помощи, изплатени на осигурените лица, 
се преизчисляват служебно въз основа на 
данните по чл. 5, ал. 4, т. 1 КСО до 30 юни 
на годината, следваща годината, за която се 
отнасят. Когато паричните обезщетения и 
помощи са изплатени в размер, по-малък от 
дължимия, разликата се изплаща в срока по 
изречение първо.
(2) Паричните обезщетения и помощи, 
изплатени на самоосигуряващите се лица за 
предходната календарна година, се преизчис­
ляват служебно до 30 юни на текущата година 
въз основа на окончателния осигурителен 
доход, определен съгласно чл. 6, ал. 8 КСО. 
Когато паричните обезщетения и помощи са 
изплатени в размер, по-малък от дължимия, 
разликата се изплаща в срока по изречение 
първо. Изплатените в по-висок от дължимия 
размер обезщетения се възстановяват от само­
осигуряващите се лица по реда на чл. 114 КСО.
Раздел V
Парични обезщетения и помощи при прила-
гане на европейските регламенти и междуна-
родните договори в областта на социалната 
сигурност
Чл. 43. (1) Установяването в друга държава, 
с която Република България прилага евро­
пейските регламенти или международните 
договори в областта на социалната сигурност, 
на временна неработоспособност, бременност 
или раждане на лица, осигурени съгласно 
българското законодателство, се извършва по 
реда, утвърден в тази държава. В тези случаи 
болничен лист по реда на Наредбата за меди­
цинската експертиза, приета с Постановление 
№ 87 на Министерския съвет от 2010 г. (ДВ, 
бр. 36 от 2010 г.), не се издава. Когато не е 
издадено удостоверение за неработоспособ­
ност или чуждата компетентна институция 
не е представила съответния формуляр, се 
прилага редът, предвиден в Наредбата за 
медицинската експертиза. 
(2) Установяването в държава, която не 
прилага европейските регламенти или между­
народните договори в областта на социалната 
сигурност, на временна неработоспособност, 
бременност или раждане на лица, осигурени 
съгласно българското законодателство, се 
извършва по реда, предвиден в Наредбата за 
медицинската експертиза.
Чл. 44. (1) Удостоверения за неработоспо­
собност, издадени в друга държава, с която 
Република България прилага европейските 
регламенти или международните договори в 
областта на социалната сигурност, се пред­
ставят от осигурителите, техните клонове и 
поделения, осигурителните каси, самооси­
гуряващите се лица и от дружествата, чрез 
които се осигуряват съдружниците в търговски 
дружества, от собствениците на ЕООД и физи­
ческите лица – членове на неперсонифицирани 
дружества, на хартиен носител в съответното 
ТП на НОИ, а когато лицата нямат постоя­
нен адрес в Република България – в ТП на 
НОИ – София-град.
(2) Удостоверенията по ал. 1 заедно с удос­
товерение по образец съгласно приложение 
№ 9, в което не се попълва номер на болничен 
лист, се представят на хартиен носител.
(3) Документите по ал. 2 се представят с 
придружително писмо по образец съгласно 
приложение № 19, подписано и подпечатано 
от лицето, задължено да ги представя по тази 
наредба, или от негов представител, а за само­
осигуряващите се лица – подписано от лицето.
Чл. 45. (1) Осигурените лица/осигурителите 
им и самоосигуряващите се лица или упълно­
мощени от тях лица представят в съответното 
ТП на НОИ документите за осигурителен 
стаж, придобит в друга държава, издадени 
от чуждата компетентна институция, и/или 
декларират такъв стаж при непредставяне на 
документ.
(2) При деклариране на осигурителен стаж, 
придобит в друга държава без представяне на 
необходимите документи, проверката и удос­
товеряването му се извършват по установения 
с европейските регламенти или междуна­
родните договори в областта на социалната 
сигурност ред.
Чл. 46. (1) Паричните обезщетения и по­
мощи се изплащат в друга държава при усло­
вията и по реда, предвидени в европейските 
регламенти или в международните договори 
в областта на социалната сигурност, когато 
правоимащото лице пребивава в другата 
държава и е избрало да получава дължимите 
суми в чужда банка.